મહારાષ્ટ્રમાં કોંગ્રેસના ઉમેદવારોની વ્યાપક હાર બાદ નેતૃત્વ પરિવર્તન મુદ્દે રાણેએ જણાવ્યું હતું કે તેઓ આ સંબંધમાં પાર્ટીના કાર્યકરો સાથે વાતચીત કરશે. તેઓ આ મુદ્દે પોતાનું વલણ પણ સ્પષ્ટ કરશે. સૂત્રોના જણાવ્યા અનુસાર નારાજ રાણે બે દિવસની અંદર પોતાના આગલા પગલા અંગે જાહેરાત કરી શકે છે. તેમના નજીકના સૂત્રોનું કહેવું છે કે તેઓ છેલ્લા ત્રણ વર્ષથી ચૂપ હતા. જો કે હવે તેઓ ચૂપ રહેવા માંગતા નથી. તેઓ વર્ષ 2005માં શિવસેના છોડીને કોંગ્રેસમાં જોડાયા હતા. વિલાસરાવ દેશમુખ સરકારમાં તેઓ મંત્રી બન્યા હતા.